ตูนเกิดป่วยกะทันหัน อดวิ่งปิดท้าย ระยะ 10.6 กิโลเมตร (คลิป)
แต่มีกิจกรรม รวมได้ 26 ล้าน,ยอดเงินบริจาคก้าวคนละก้าววิ่งเพื่อช่วย 7 โรงพยาบาลภาคใต้ของ ตูน บอดี้สแลม ได้ 26 ล้านบาท หลังทีมงานร่วมวิ่งระยะทางสุดท้าย 10.6 กม. ขณะที่ตูนไม่ได้ร่วมวิ่ง เนื่องจากยังไม่หายป่วยแต่มาร่วมงานกิจกรรมที่ปลายทางและถ่ายรูปร่วมกับนักวิ่งที่ร่วมกิจกรรม,จากกิจกรรมการวิ่งเพื่อหาทุนช่วย 7 โรงพยาบาลของนายอาทิวราห์ คงมาลัย หรือ ตูน บอดี้สแลม ระหว่างวันที่ 24-27 ต.ค.นี้ ตามเส้นทางตรัง กระบี่ พังงา และภูเก็ต ระยะทางรวม 377.1 กม. ล่าสุดตูนได้ล้มป่วยขณะวิ่งฝ่าสายฝน แต่สุดท้ายตูนฮึดวิ่งพร้อมทีมงานก้าวคนละก้าวไปจนถึงบริเวณคิง เพาเวอร์ ถนนเจ้าฟ้าตะวันตก ต.วิชิต อ.เมืองภูเก็ต และช่วงเวลา 06.45 น. วันที่ 27 ต.ค. ตูนและทีมงานจะออกวิ่งอีกครั้งเพื่อสู่เป้าหมายสุดท้ายคือลานลากูน่าโกรฟ ลากูน่าภูเก็ต ต.เชิงทะเล อ.ถลาง จ.ภูเก็ต,เมื่อถึงเวลา กลุ่มดารา นักแสดงและประชาชนได้วิ่งจากคิง เพาเวอร์ ถนนเจ้าฟ้าตะวันตก ต.วิชิต อ.เมืองภูเก็ต มุ่งหน้าลานลากูน่าโกรฟ ลากูน่าภูเก็ต ต.เชิงทะเล อ.ถลาง ในระยะทาง 10.6 กม. แต่การวิ่งครั้งนี้ไม่มีตูนร่วมด้วย เนื่องจากยังไม่หายป่วย กระทั่งเย็นวันเดียวกัน นายภัคพงศ์ ทวิพัฒน์ ผวจ. ภูเก็ต เป็นประธานเปิดกิจกรรมวิ่งการกุศล ก้าวคนละก้าว ก้าวต่อไปด้วยพลังเล็กๆ (ภาคใต้) ลานลากูน่าโกรฟ ลากูน่าภูเก็ต มีตูนมาร่วมพิธีและถ่ายรูปร่วมกับนักวิ่งในกิจกรรม,นายภัคพงศ์กล่าวอีกว่า ชาวจังหวัดภูเก็ตรู้สึกยินดีและภาคภูมิใจที่ได้มีโอกาสเข้าร่วมกิจกรรมวิ่งการกุศล ก้าวคนละก้าว ก้าวต่อไปด้วยพลังเล็กๆ (ภาคใต้) แม้จะเป็นก้าวเล็กๆแต่เป็นพลังที่ยิ่งใหญ่ ทั้งนี้ จังหวัดภูเก็ตร่วมกับมูลนิธิก้าวคนละก้าว โดยนายอาทิวราห์ คงมาลัย หรือตูน บอดี้สแลม จัดกิจกรรมวิ่งการกุศล ก้าวคนละก้าว ก้าวต่อไปด้วยพลังเล็กๆ (ภาคใต้) และกำหนดวิ่งในพื้นที่ จ.ภูเก็ต ระหว่างวันที่ 26-27 ต.ค.62 มีเหล่าศิลปินดาราและประชาชนร่วมวิ่งด้วย,ผวจ.ภูเก็ตกล่าวอีกว่า สำหรับยอดบริจาคขณะนี้ได้ประมาณ 26 ล้านบาท สำหรับผู้ที่ไม่สะดวกที่จะบริจาคกับทีมก้าวคนละก้าวด้วยตัวเอง สามารถร่วมบริจาคให้กับ 7 โรงพยาบาลภาคใต้ ผ่านช่องทางบริจาคดังต่อไปนี้คือบัญชีธนาคารไทยพาณิชย์ จำกัด (มหาชน) สาขารัชโยธิน ชื่อบัญชี มูลนิธิก้าวคนละก้าวเพื่อโรงพยาบาลภาคใต้ เลขที่บัญชี 111-393894-4 (กระแสรายวัน) หรือจะส่ง SMS ครั้งละ 10 บาท *พิมพ์ T แล้วส่งมาที่ 4545099 ทุกเครือข่าย
ยอดเงินบริจาคก้าวคนละก้าววิ่งเพื่อช่วย 7 โรงพยาบาลภาคใต้ของ ตูน บอดี้สแลม ได้ 26 ล้านบาท หลังทีมงานร่วมวิ่งระยะทางสุดท้าย 10.6 กม.
ตูน บอดี้สแลม,อาทิวราห์ คงมาลัย,ก้าวคนละก้าว,วิ่งช่วยเหลือโรงพยาบาล,7โรงพยาบาลภาคใต้,ข่าวหน้า1,ตูนป่วย,ข่าวทั่วไป